
А С О С И Й  С А В О Л Л А Р:
                1.  Генетика  фани          
                     2.  Генетика фанининг тарихи  
          Мавзуга оид таянч тушунча ва иборалар:  Генетика, ирсият, ўзгарувчанлик,  генотип,  фенотип,  дурагайлаш,    статистика, клон, ген, локус, аллел, онтогенез.
Мавзуга оид    муаммолар:
1. Генетика ирсият щақидаги фандир. Ушбу қарашга сизнинг мунособатингиз? Уни бундай деб аташни  тўғри деб щисоблайсизми?
2.Тирик организмлардаги  ўзгарувчанлик щар доим щам фенотипда номаён бўлавермайди. Бу тўғрида фикрингиз
	       1-асосий савол бўйича дарснинг мақсади:    Генетика  фани тўғрисида   тушунтириш,  унинг   асосий      усуллари  билан таништириш.
Идентив ўқув мақсадлари:
             1.1.Генетика» фанига  таъриф беради.
            1.2. Ирсият тушунчасини изощлаб беради
       1.3.  Ирсият ва ўзгарувчанлик тушунчаларини таққослай олади.	
        	 1-асосий савол баёни:
	Табиатдаги барча тирик организмалар ўртасида бири бирига  ўхшаш бўлган организмларни топиш қийин. Бир турга кирувчи организмлар щам  бир-биридан қандайдир белгилари билан фарқ қилади. Ҳаттоки эгизаклар ҳам бири- биридан  маълум бир белгилари билан фарқ қилиши мумкин. Шу сабабдан нима учун организмлар бири биридан фарқ қилади?- деган саволнинг пайдо бўлиши табиийдир. Организм белгилари  ўртасида фарқ бор экан, бу фарқ қандайдир қонунлар негизида амалга ошади.  Тирик мавжудотларнинг муҳим белги ва  хусусиятларини наслдан наслга берилиши эса ўз навбатида ирсият қонунлари ёрдамида амалга ошади, наслдан наслга хатосиз ўзатилади.  Организмларда  ушбу жараёнлар  қандай амалга ошади,  табиатда содир бўладиган бир хиллик ва хилма-хилликнинг механизми нима деган саволларга жавоб бериш бу генетика фанига тегишлидир. 
	Тирик мавжудотлар белги ва хусусиятларининг авлоддан- авлодга  ўтишига ирсият деб аталади. Ирсият ёрдамида организмнинг белги ва хусусиятлари доимий равишда авлоддан-авлодга узатилади ва ҳар бир турга мансуб организмлар ўзларининг муҳим белги ва хусусиятларини сақлаб қолади. Юқорида қайд этиб ўтганимиздек,  бир турга мансуб организмлар ўртасида  ўхшаш организмларни топиш қийин. Бунинг асосий сабаби уларда содир бўладиган ўзгарувчанликдир. Ўзгарувчанлик -бу маълум бир тур доирасига кирувчи организмларда содир бўлган фарқдир. Демак, щар бир организм ўзининг белги ва хусусиятларини  авлоддан-авлодга тўлиқ ўтказади. Бу жараёнда албатта ўзгарувчанлик щам  содир бўлади. Ирсият ва ўзгарувчанлик бир- бири билан чамбарчас боғланган. Ушбу жараёнларни умумлаштирган щолатда ўрганиш   генетика фанига хосдир. Генетика бу ирсият ва ўзгарувчанлик щақидаги фандир.   Генетика   грекча сўздан (geneticos)  олинган бўлиб, келиб чиқиш деган маънони англатади. 
         Ўзгарувчанлик  тирик организмларнинг  ташқи ва ички омиллар таъсирида янги ўзгарган белги ва хусусиятларни щосил қилишидан иборат.  Ирсиятнинг  асосида щужайралардаги  генетик    информациянинг  структуравий  ва  функционал имкониятлари туради. Ирсий информациянинг бирлиги ген щисобланади.
          Ген - белгиларнинг   ирсийланишини   ва   уларнинг ривожланишини      таъминлайди. Ген-ДНК молекуласининг қисми бўлиб, нуклеотидларнинг      маълум кетма-кетлигидан иборат.    Ген-ирсиятнинг  элементар  функционал  бирлиги  щисобланиб,  унда  маълум  фермент  (оқсил)  детерминация  қилинган  бўлади, кейинчалик  у  маълум  белгига  олиб  келади (ген- фермент-оқсил-белги).   Хромосомаларнинг гоплоид тўплами (1п)да  маълум белгига  жавобгар 1 ген жойлашган бўлади. Соматик щужайраларда эса хромосомаларнинг тўплами диплоид (2п) бўлиб,  щар бир хромосома ўзига ўхшаш гомологик хромосома  2 та      генга эга  бўлади. Гомологик  хромосомаларнинг маълум  локусларда      жойлашган ва маълум белгининг ривожланишига жавобгар генлар аллел генлар деб номланади. Организмнинг барча генларининг йиғиндиси  генотипни  ташкил  қилади.  Лекин  генотипдаги  белгиларнинг  ривожланиши  организмларнинг  индивидуал  ривожланишида  (онтогенезда)  намоён      бўлиши фенотип деб номланади.  
          Фенотип  генотипнинг  ўзгариши  билан  боғлиқ: ички ва ташқи факторлар  таъсирида  ген,  хромосома,  геномнинг  ўзгаришлари   мутациялар щосил бўлади ва улар ўзгарувганликка олиб келади. Ўзгарувчанликка нафақат ички омиллар балки ташқи омиллар жумладан,   сунъий факторлар  таъсир     қилиб,  уларда   щар  хил   мутацияларга  олиб   келади.
Малекулалардан тортиб популяция даражасидаги организмларни ўрганишда генетиканинг қуйидаги методлари кенг қўлланилмоқда:
          1. Дурагайлаш (гибридологик анализ) 
          Бу метод генетиканинг асосий методи щисобланади.  Чатиштириш      тизими    ёрдамида    белгиларнинг    ота-она   организмларига нисбатан ирсийланганлик даражалари ва типлари  ўрганилади. 
          2. Цитогенетик  метод  -   бу  метод  ёрдамида  ирсият   ва      ўзгурувчанликнинг хромосомали структураси ўрганилади, унинг асосида янги   фан - цитогенетика   тармоқланди. У ген, хромосома, кариотипларнинг структураси ва  мутацияларини  ўрганади. 
          3. Онтогенетик метод ёрдамида генларнинг   онтогенезда   намоён   бўлишини   ўрганиш   мумкин.  Онтогенетикада  геннинг  таъсирини  анализ  қилиш  учун  қўйидаги      хусусий  усуллар  қўлланилади:  ирсий  жищатдан  щар   хил  бўлган      тўқималарнинг   трансплантацияси, ядроларнинг   бир  щужайрадан      иккинчисига   кўчириш,    ривожланишнинг   эмбрионал    анализи,  иммунологик реакциялар ва  щ.о. 
          4. Статистик (математик)   метод   ёрдамида   ирсият  ва      ўзгарувчанликнинг статистик  қонунлари ўрганилади,. Бунинг учун статистиканинг махсус усуллари (Хи квадрат, доминантлик коэффициентини аниқлаш) киради. Масалан, ирсийланишнинг Мендел қонунларига тўғри келишини исботлаш учун ажралишнинг назарий ва амалий қийматлари махсус усуллар ёрдамида текширилади. 
          5. Молекуляр генетик метод ирсиятнинг элементар  стркутураси-ДНК ва РНКнинг тузилиши, функцияларини ўрганади.  Ундан   ташқари, репликация, транскрипция, трансляция,      биосинтезнинг    механизми ва бу    процессларнинг   регуляцияси      тушунтирилади.
          6. Генетик инженерия. Генетик  инженерия ёрдамида  щар хил  геном ва генларнинг      тузилишини  ўрганиш  мумкин.  Натижада  онтогенезнинг молекуляр асослари, ирсий  касалликлар,  организмларнинг  эволюцион   келиб      чиқишини аниқлаш мумкин бўлади. 
          Клонлаштириш ёрдамида  битта рекомбинант  ДНКга эга  бўлган щужайра клони щосил қилинади.  Клоннинг   щамма   щужайралари   идентив   рекомбинант   ДНК      молекулаларидан иборат,  демак генотиплари  бир щил  бўлади.
Мущокама учун саволлар:
	1.1. Тирик мавжудотлар ўртасидаги фарқни щозирги замон генетикаси қандай изощлайди?
	1.2. Организларда содир бўладиган ўзарувчанликнинг қандай салбий ва ижобий томонлари бор?
	1.3. Тирик мавжудотлар ирсий белгиларининг ўзгартириш жараёнларига  қандай қарайсиз?
	

 Иккинчи асосий савол бўйича ўқитувчининг мақсади: Генетика  фанининг тарихи билан таништириш ва ушбу даврларда генетика сощасида қўлга киритилган ютуқлар тўғрисида маълумот бериш.
Идентив ўқув мақсадлари:
          2.1. Генетика  фанининг ривожланиш даврларини  изощлаб беради.
          2.2. Генетика фанининг асосий кашфиётларини тушунтириб беради.
 		2-савол баёни:
	Генетиканинг тарихи 3та даврдан иборат. Биринчи давр генетиканинг қадимий даври бўлиб, 1910 йилгача бўлган даврни ўз ичига олади. +адимдан  одамлар ўсимлик ва щайвонларда  содир бўладиган ирсият ва ўзгарувчанлик жараёнларини кузатишган ва унинг сабабларини тушунтиришга щаракат қилишган.  Кўп асрлар давомида пангенез назариясининг ғоялари кенг тарқалган (уруғ тананинг ҳамма қисмларида ҳосил бўлади, қон томирларига тушади ва жинсий аъзоларга келади).  Пангенез назария Аристотел (384-322 й э. олдин) ва бошқа юнон олимларига маълум бўлган.    19-асрда ҳам Жан  Батист  Ламарк (1744-1829 й) пангенезни эволюциянинг асосий механизми деб   ҳисоблаган. Ундан ташқари 19- асрда кўп олимлар, шу  жумладан,   Чарлз  Дарвин  (1809-1882)  ҳам  пангенез  назариясининг фикрларини  қабул  қилган. Лекин олимлар ўртасида ушбу назарияга қарши чиққанлари ҳам бўлган. Масалан, Август Вейсман (1834-1914) эмбрион  плазма  назариясини  яратган  ва жинсий ҳамда  соматик     ҳужайра ва  плазманинг фарқларини кўрсатган. +ишлок хўжалик экинлари селекциясида  организмларнинг ирсият  ва ўзгарувчанлигини чуқур ўрганиш  зарурияти пайдо бўлди.  18-19-асрларда        ўсимликлар  устидан дурагайлаш ишлари олиб  борилди (И. Кёльрейтер,  К.Гэртнер, О.Сарже, Ш.  Ноден, Т.Найт). Лекин, бу  йўналишда асосий  изланишларни чех  олими Г. Мендел  бажарди. У 1865 йилда Брно шаҳри табиатшунослар жамоасида ўсимлик    дурагайлари устида қилинган  тажрибалар натижаларини эълон  қилди. Г.Мендел  биология  фани  тарихида  биринчи бўлиб ирсиятнинг учта   қонуниятини  кашф  этди.  У  генетиканинг  дурагайлаш методини  яратди. Менделдан  олдин биологияда  қўшилиб ирсийланиш  назарияси      қўлланар эди.  Ушбу назарияга асосан дурагайлаш пробиркада иккита ҳар хил рангли суюқлиқларнинг      аралашиши ва оралиқ рангга эга бўлиши билан таққосланар эди.
     Мендел ўзининг ишларида ирсият дискретлигини кўрсатди: ҳар бир      белги ирсий фактор асосида ривожланади ва ирсий белгилар      мустақил равишда ирсийланади. Ундан ташқари, Мендел ирсиятни   ўрганишда статистик методдан фойдаланди. Лекин, Мендел ишлари ярим аср давомида тан олинмади. 1900 йилда олимлар  К.Корренс (Германиялик), Э.Чермак (Австралиялик) ва Г.де Фриз (Голландиялик)  Мендел қонуниятларини қайта кашф этишди.    Шунинг учун 1900 йил биология тарихида генетика фанига  асос  солинган сана  ҳисобланади.  "Генетика"  сўзини 1906  йилда инглиз олими В.Бэтсон таклиф қилди.
          1901-1903 й. Г.де Фриз  мутация назариясини яратди. 1903  й.      Иоганссен, «тоза   қаторларни»   ўрганди   ва   кейинчалик "ген",      "Генотип", "фенотип" терминларини фанга киритди.
        II боскич (1911-1953 й)
          Биринчи босқичда ирсий маълумотларнинг узатилиши   организмлар даражасида  ўрганилган      бўлса,  иккинчи даврда эса - ҳужайра даражасида ўрганила бошланди ва  ирсиятнинг моддий   асослари аниқланди.  Бунинг учун  цитологик  метод  қўлланилди  натижада  цитогенетика  пайдо  бўлади.   Ирсий  факторлар  (генлар)   ҳужайра ва ундаги ядрода хромосамаларида  жойлашиши,   митоз  ва   мейоз бўлиниш орқали авлодга узатилиши ўрганилди.           (Т.Бовери, У.Сэттон, Э.Вилсон)
	Америкалик генетик олим Т.Морган хромосома назариясини  яратди.  Морган  ва  унинг  шогирдлари  дрозофила  пашшаси   устида  тажрибалар  ўтказиб,  генлар  хромосомада  чизиқли маълум  локусларда   жойлашганлигини, гомологик хромосомалар  бириккан  ҳолда    гуруҳларни  ҳосил  қилишини ва кроссинговер      ҳодисасининг сабабларини тушунтириб беришди.
      Ирсиятнинг моддий асосларини ўрганишдан ташқари генетиканинг II  даврида  мутациялар  ҳам  ўрганилади.  Шу даврда уларга ташқи факторлар  таъсир  қилмайди,  деган  фикр  мавжуд эди.  1925 й   Г.А.Надсон  ва  Г.С. Филипповлар радий нурларини ачитқи  замбуруғларига   таъсирлантириб,   биринчи   сунъий  мутацияни  олишди. 1927 йилда америкалик Г.Мёллер рентген нурлари таъсирида дрозофилада мутациялар содир  бўлишини эълон қилди.  Ундан  ташқари, Г. Мёллер мутацияларнинг сонини аниқлаш усулини яратди. Натижада  генларнинг  ташқи  муҳит таъсирида ўзгарувчанлиги      исботланди.
          1928 йил америкалик  Л.Стадлер  маккажўхори ва арпада, 1928-1932 йиллари россиялик олимлар    А.А.Сапегин  ва   Л.Н.Делоне  буғдой  навларида олиб борган тадқиқотлари ёрдамида  радиацион генетикага   асос солишди.
          Кейинчалик мутациялар кимёвий моддалар таъсирида  содир      бўлиши исботланди. Олимлардан  В.В.Сахаров, М.Е. Лобашев, И.А. Раппопорт      ва инглиз генетик  Ш.Ауэрбах  мутагенезни  биология соҳасида қўллашни асослаб беришди. 1920 йилда  Н.И.Вавилов томонидан   гомологик қаторлар қонуни  яратилди.
          1930 йилларнинг бошида А.С.Серебровский ва  Н.П.Дубининларнинг      амалий  ва  назарий  ишлари  ген  ҳақида янги тушунчаларни фанга киритди.
          1920-1930   йилларда   С.Райт,    Дж.   Холдейн   ва    Р.Фишер      популяцияларни  ўрганишда   генетик-статистик   методларни асосладилар. С.С.Четвериков  ва унинг шогирдлари популяциялар ва эволюцион генетиканинг асосчилари ҳисобланади.  Улар  популяцияларда   мутацион  жараён,   индивудлар  сони      динамикаси,   изоляция,   миграция,   табиий   танлаш   таъсирини      ўрганишди.
         III давр 1953 йилдан то  ҳозиргача бўлган даврларни қамраб олади. Бу давр генетиканинг ривожланишида физика, кимё, математика,   кибернетика фанлари ютуқлари: электрон      микроскоп,  рентген нурлари,  центрофугалаш, радиоактив      изотоплардан  фойдаланиш натижасида  янги кашфиётлар қилинди.  
1953  йилда  биолог  Джеймс  Уотсон, физик  Френсис Крик ва      физик-рентгенолог  Маршал  Уилкинз  ДНК  молекуласининг  моделини      яратишди  ва  Нобел мукофотини олишга сазовор бўлишди. 
          1961-1962 й.й. М.Ниренберг,  Г.Маттеи, С.Очоа ва  Ф.Крик ирсий      коднинг  моҳиятини тушунтириб беришди.
          1961-1962  й.й.  француз  олимлари  Ф.Жакоб ва  Ж.Моно  оқсил      биосинтезнинг регуляция назариясини таклиф этишди.
          1969  йилда   ҳинд  олими   Х.Корана  (Г.Хорана)   А+Ш да  77      нуклеотидлардан иборат бўлган  ачитқи замбуриғининг "қисқа  ген"ини      синтезлади.
          1970  йил  америка   олими  Х.Темин  тескари   транскриптаза      ферментини  очди.  Бу  фермент  ёрдамида  и-РНК нусхаларидан ДНК      синтезига ўтиш мумкинлигини қайд этди.
          Ўзбекистонда асосан  хусусий генетика жумладан, ғўза генетикаси бўйича  кўплаб  тадқиқотлар олиб борилмоқда.    Бу ишда  академик  Ж.А.  Мусаев ва унинг шогирдлари томонидан  олиб борилган кўп  йиллик  илмий тадқиқотлар натижасида  ғўзанинг   муҳим   морфологик,   биологик  аҳамиятли белгилари бўйича  ирсий тоза,  гомозиготали линияларнинг   генетик  коллекцияси  яратилди.
          Ғўза генетикаси ва селекция бўйича олиб борилган ишлар натижасида ўрта ва ингичка толали ғўзанинг янги навлари яратилди. Ушбу навлар нафақат Ўзбекистонда  балки  жаҳон бозорларида ҳам ўз ўрнини топишди. Ғўза селекцияси бўйича кўплаб илмий тадқиқот институтлари ва уларнинг филиаллари вилоятларда  илмий тадқиқот ишлари олиб боришмоқда.
  Ипак қурти генетикаси  бўйича  В.А. Струнников,  Н.А.Ғуломоваларнинг олиб борган тадқиқотлари ўзига хос аҳамиятга эга. Улар томонидан олинган натижалар  ипак олиш      даражасини  25-30 фоиз кўп   бўлишини таъминлади. Кейинги йилларда  ғаллачилик соҳасида ҳам қатор илмий тадқиқот ишлари олиб борилмоқда. Буғдойнинг маҳаллий навлари ишлаб чиқаришга тавсия этилмоқда.
Муҳокама учун саволлар:
1.1.Ирсият қонунларининг кашф этилиши генетика фанини ривожлантиришда қандай аҳамиятга эга?
1.2.ДНК структурасининг  кашф  этилиши генетика фани учун  қандай  аҳамиятга эга ?
1.3.Ҳозирги замон гентикасининг  имкониятлари тўғрисиди фикрингиз.
Мавзу бўйича ечимини кутаётган илмий муаммолар:
1. Организм муҳим белги ва хусусиятларини яхшилашнинг илмий асосларини ишлаб чиқиш.
2. Ирсий касалликлар ва уларни олдини олиш.
3. Организм белги ва хусусиятларининг ўзгарувчанлик даражаларини аниқлаш.

Мустақил иш топшириқлари:
	1-топшириқ. Генетика фанининг биология фанидаги ўрнини тушунтириб бериш;
	1.1. Генетикани бошқа фанлар билан алоқасини  тушунтириб беринг
	1.2. Генетика фанининг бўлимлари тўғрисида маълумот беринг.
	2-топшириқ. Генетика фанининг асосий тушунчаларини  тавсифлаш
2.1. Ген, генотип, фенотип, аллел, мутагенез, доминант, рецессив атамаларини    тушунтиринг ва фарқини айтинг.
Хулоса
	1. Генетика  ирсият ва ўзгарувчанлик ҳақидаги фан бўлиб, тирик организмнинг белги ва хусусиятларини авлоддан-авлодга узатилишини ва улар ўртасида содир бўладиган ўзгаручанлик сабабларини изоҳлаб беради.
1. 2. Генетика фанининг ривожланишида ҳужайра назарияси ва  митоз, мейоз бўлинишларнинг кашф этилиши, хромосамоларнинг морфологик   ҳамда  ДНК  тузилишининг  ўрганилиши муҳим аҳамиятга эга бўлди.
	3. Генетика фанининг ривожланишида ирсият қонунларининг кашф этилиши муҳим аҳамиятга эга бўлди. Ушбу кашфиётлар орқали организм белгиларининг ирсийланиши маълум қонуният асосида содир бўлиши  исботланди. Ирсиятнинг энг элементар бирлигидан бўлмиш генга асос солинди.

		Н А З О Р А Т   Т О П Ш И Р И + Л А Р И:
      	  1. Ирсият ва ўзгарувчанликни таққослаб беринг.
            2. Қуйидаги биологик диктантни ёзинг:
 а) организмнинг ота -онадан берилган ирсий белгиларнинг йиғиндиси ………. деб номланади
 б) маълум белги (маълум оқсил) га жавобгар ДНК молекуласининг қисми  …….. деб номланади
в) геннинг хромосомада жойлашган маълум жойи  …… деб номланади
г) генотип ва ташқи муҳит омиллар таъсирида  онтогенезда организмнинг ҳамма белгилар ва хусусиятларнинг    йиғиндиси…….. деб номланади.
д)Гомологик хромосомаларнинг бир хил локусларда      жойлашган ва маълум альтернатив белгиларга жавобгар генлар……….деб аталади.
е) организмнинг индивидуал ривожланиши …….. деб аталади.
ж) вегетатив кўпайиш натижасида ҳосил бўлган ва     генетик жиҳатдан бир хил бўлган битта ўсимлик, ҳайвон ёки      ҳужайранинг авлоди………. деб номланади. 
3.Ирсий белгиларнинг авлоддан-авлодга узатилишини таҳлил қилувчи усул………. деб номланади.
4. Генетика тарихининг асосий  даврларини санаб беринг?
5. Ўзбекистонда  генетика  фанининг ривожланиши тўғрисида фикрингиз?

